PolyAgent/wiki_georgian_en_parallel_20231101 huggingface dataset:
რემიხიო მორალეს ბერმუდესი

რემიხიო მორალეს ბერმუდესი (დ. 30 სექტემბერი, 1836, ტარაპაკა, პერუ — გ. 1 აპრილი, 1894, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი 1890 წლის 10 აგვისტოდან, 1894 წლის 1 აპრილამდე.
სამოქალაქო ომში, იგი პრეზიდენტ ხოსე რუფინო ეჩენიკეს მოწინააღმდეგეების მხარეს იბრძოდა. წყნარი ოკეანის მეორე ომში, მან ორი ბატალიონი განათავსა. პრეზიდენტ ანდრეს აველინო კასერესის მმართველობის დროს, მას პერუს ვიცე-პრეზიდენტის თანამდებობდა ეკავა.
რემიხიო მორალეს ბერმუდესის პრეზიდენტობის დროს, პერუს ყოფილმა პრეზიდენტმა, ნიკოლას დე პიეროლამ, როგორც პერუს გავლენიანი პოლიტიკის მტერმა, მისი მხარდამჭერების რეპრესია განახორციელა. მმართველობის დროს, ბერმუდესმა, მიაღწია სასაზღვრო შეთანხმებას ეკვადორთან და ჩილესთან დაიწყო მოლაპარაკებები რეზოლუციისთვის, რომელიც წინა ომში პერუსთვის სადავო ტერიტორიების მითვისებას გულისხმობდა.
გარდაცვალება
რემიხიო მორალეს ბერმუდესი გარდაიცვალა 1894 წლის 1 აპრილს, თანამდებობდაზე ყოფნის დროს. მისი გარდაცვალების შემდეგ, პერუს პრეზიდენტის თანამდებობა ვიცე-პრეზიდენტმა — ხუსტინიანო ბორგონიომ დაიკავა.
1975 წელს, პერუს 87-ე პრეზიდენტი რემიხიო მორალეს ბერმუდესის შვილიშვილი — ფრანსისკო მორალეს ბერმუდესი გახდა.
იხილეთ აგრეთვე
პერუს პრეზიდენტი
ლიტერატურა
Basadre, Jorge: Historia de la República del Perú. 1822 - 1933, Octava Edición, corregida y aumentada. Tomos 8 y 9. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
Chirinos Soto, Enrique: Historia de la República (1821-1930). Tomo I. Lima, AFA Editores Importadores S.A., 1985.
Tauro del Pino, Alberto: Enciclopedia Ilustrada del Perú. Tercera Edición. Tomo 11, MEN/OJE. Lima, PEISA, 2001. ISBN 9972-40-160-9
Vargas Ugarte, Rubén: Historia General del Perú. Tomo XI. Primera Edición. Editor Carlos Milla Batres. Lima, Perú, 1971.
Varios autores: Grandes Forjadores del Perú. Lima, Lexus Editores, 2000. ISBN 9972-625-50-8
პერუს პრეზიდენტები
დაბადებული 30 სექტემბერი
დაბადებული 1836
გარდაცვლილი 1 აპრილი
გარდაცვლილი 1894
იური ქვაჩახია

იური ქვაჩახია (დ. 9 თებერვალი, 1949, სოფ. ოქუმი, ახლანდ. გალის მუნიციპალიტეტი) — ქართველი ინჟინერი.
1979 წელს დაამთავრა ტაშკენტის რკინიგზის საინჟინრო ინსტიტუტის სამოქალაქო-სამრეწველო სამშენებლო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკიდან „ეროვნულ–დემოკრატიული პარტია“.
რესურსები ინტერნეტში
იური ქვაჩახია — საქართველოს პარლამენტის ოფიციალური საიტი
დაბადებული 9 თებერვალი
დაბადებული 1949
საქართველოს IV მოწვევის პარლამენტის წევრები
გალის მუნიციპალიტეტში დაბადებულები
ქართველი ინჟინრები
იქედნე

იქედნე — შხამიანი გველების გვარი ასპიტისებრთა ოჯახისა. ზოგიერთი სახეობის სხეულის სიგრძე 3 მ-მდე აღწევს. კვერცხცოცხლადმშობია. გავრცელებულია ავსტრალიასა და ახალ გვინეაში. ცნობილია 4-5 სახეობა, მათ შორის აღსანიშნავია შავი იქედნე (Pseudechis porphyriacus), რომელიც აღმოსავლეთ და სამხრეთ ავსტრალიაში გვხვდება და ავსტრალიური სამეფო ყავისფერი გველი ანუ მულგა (Pseudechis australis), რომელიც ავსტრალიურ გველებს შორის სიგრძით მეორე ადგილზეა და გავრცელებულია თითქმის მთელს ავსტრალიაში ვიქტორიასა და ტასმანიის გარდა.
ლიტერატურა
ასპიტისებრნი
სვიფი (ფარის თემი)

სვიფი (ფარის თემი)
სვიფი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ფარის თემში (სოფლები: ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ფარი, ქვედა ლუჰა, ღეშდერი, ყვანა, ხოსრარი). მდებარეობს სვანეთის კავკასიონის მთავარი ქედის სამხრეთ კალთაზე, ზღვის დონიდან 1550 მ., მესტიიდან 37 კმ. საბჭოთა პერიოდში მოქმედებდა ლახამულის მეცხოველეობის მეურნეობა. სოფელში დგას X საუკუნის ძეგლი — წმინდა გიორგის სახელობის ქვის ეკლესია.
დემოგრაფია
2014 წლის აღწერის მონაცემებით სოფელში ცხოვრობს 1 ადამიანი.
ლიტერატურა
სქოლიო
მესტიის მუნიციპალიტეტის სოფლები
The Sensual World

The Sensual World — ინგლისელი მომღერალ კეიტ ბუშის მეექვსე სტუდიური ალბომი. იგი გამოვიდა 1989 წლის ოქტომბერში და ბრიტანეთის ალბომების ჩარტში მე-2 პოზიციამდე ავიდა. 300.000 გაყიდული ასლისთვის ბრიტანეთსი ბრიტანეთის ფონოგრამების მწარმოებლების ასოციაცია-ისგან მას პლატინის სტატუსი მიენიჭა, ხოლო აშშ-ში RIAA-ის მიერ - ოქრო.
სიმღერების სია
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები და გაყიდვები
სქოლიო
კეიტ ბუშის ალბომები
1989 წლის ალბომები
EMI Records-ის ალბომები
ემილ დიმიტრიევი

ემილ დიმიტრიევი (დ. 19 მარტი, 1979, პრობიშტიპი, მაკედონია, იუგოსლავია) — მაკედონელი პოლიტიკოსი, 2016 წლის 18 იანვრიდან მაკედონიის პრემიერ-მინისტრი.
ბიოგრაფია
დაიბადა 1979 წელს იუგოსლავიაში, მაკედონიის სოციალისტურ რესპუბლიკაში.
2016 წელს 15 იანვარს ნიკოლა გრუევსკის კაბინეტის გადადგომის შემდეგ, პრეზიდენტის, გიორგე ივანოვის ბრძანებით, პრემიერ-მინისტრის მოვალეობის შემსრულებელი გახდა. სამი დღის შემდეგ ამ თანამდებობაზე დაამტკიცეს.
სქოლიო
დაბადებული 1979
ჩრდილოეთ მაკედონიის პრემიერ-მინისტრები
მაკედონიელი პოლიტიკოსები
დაბადებული 19 მარტი
ნიკოლოზ ჯანაშია

ნიკოლოზ ჯანაშია
ნიკოლოზ (ლაშა) სიმონის ძე ჯანაშია (დ. 18 ნოემბერი, 1931, თბილისი — გ. 7 სექტემბერი, 1982, თბილისი) — ქართველი ისტორიკოსი-წყაროთმცოდნე, არმენოლოგი და საზოგადო მოღვაწე, ისტორიის მეცნიერებათა კანდიდატი (1962), დოცენტი (1970). აკადემიკოს სიმონ ჯანაშიას შვილი.
ბიოგრაფია
დაამთავრა თბილისის სახელმწიფო უნივერსიტეტის (თსუ) ისტორიის ფაკულტეტი (1954) და ივ. ჯავახიშვილის სახ. ისტორიისა და ეთნოლოგიის ინსტიტუტის ასპირანტურა (1957). 1957-1970 წლებში მოღვაწეობდა ამავე ინსტიტუტის ძველი ისტორიის განყოფილებაში. 1970-1982 წლებში იყო კ. კეკელიძის სახ. ხელნაწერთა ინსტიტუტის (ამჟამად საქართველოს ხელნაწერთა ეროვნული ცენტრი) დირექტორის მოადგილე სამეცნიერო დარგში. კითხულობდა ლექციებს თსუ-ის აღმოსავლეთმცოდნეობის ფაკულტეტზე. არჩეული იყო საქართველოს საისტორიო საზოგადოების სწავლულ მდივნად, ხელნაწერთა ინსტიტუტის სამეცნიერო საბჭოს თავმჯდომარის მოადგილედ, გ. წერეთლის სახ. აღმოსავლეთმცოდნეობის ინსტიტუტის სამეცნიერო საბჭოს წევრად, საქართველოს მეცნიერებათა აკადემიის პრეზიდიუმის საქართველოს ისტორიის წყაროების კომისიის წევრად და მთავარი სარედაქციო კოლეგიის თავმჯდომარის მოადგილედ, ჟურნალ „ცისკრის“ სარედაქციო კოლეგიის წევრად, საქართველოს კულტურის ძეგლთა დაცვის სამმართველოს სამეცნიერო საბჭოს წევრად. მის სახელს უკავშირდება საქართველოში კალისტრატე და ნინო სალიების ბიბლიოთეკის ჩამოტანა და ხელნაწერთა ინსტიტუტში კ. სალიას სახელობის კაბინეტის დაარსება.
ნ. ჯანაშიას სამეცნიერო მემკვიდრეობა (50-ზე მეტი სამეცნიერო სტატია და 3 მონოგრაფია) ეძღვნება საქართველოს ისტორიის წყაროთმცოდნეობის, საქართველოს ისტორიის სომხური წყაროების შესწავლის, ძველი ქართული საისტორიო მწერლობის ისტორიის მნიშვნელოვან პრობლემებს. აღსანიშნავია „შუშანიკის წამებისადმი“ მიძღვნილი ისტორიულ-წყაროთმცოდნეობითი ხასიათის მონოგრაფია (1980). ამავე საკითხებზე ჰქონდა მომზადებული სადოქტორო დისერტაცია, რომლის დაცვა არ დასცალდა. იყო „საქართველოს ისტორიის ნარკვევების“ რვატომეულის მე-2 ტომის თანაავტორი.
დაკრძალულია თბილისში, საბურთალოს საზოგადო მოღვაწეთა პანთეონში.
ბიბლიოგრაფია
„ლაზარე ფარპეცის ცნობები საქართველოს შესახებ“ (მონოგრაფია), თბ., 1962;
„ქართლი IV-V საუკუნეებში“, წგნ.: საქართველოს ისტორიის ნარკვევები, ტ. 2, თბ., 1973;
„მრავალთავი“, X, თბ., 1983, გვ. 300-302
„ისტორიულ-წყაროთმცოდნეობითი ნარკვევები“, თბ., 1986;
„შუშანიკის წამება“, თბ., 1988.
ლიტერატურა
ქართველი ისტორიკოსები
დაბადებული 18 ნოემბერი
დაბადებული 1931
გარდაცვლილი 7 სექტემბერი
გარდაცვლილი 1982
საბურთალოს პანთეონში დაკრძალულები
ნიკოლოზ
გუჰიასამაჯა

გუჰიასამაჯა (სანსკ: Guhyasamāja tantra „საიდუმლო საზოგადოების ტანტრა“; ტიბ: གསང་འདུས་རྩ་རྒྱུད་ ვაილი: gsang 'dus rtsa rgyud სანგდუ ცაჯუ) არის მნიშვნელოვანი ადრეული ანუტტარაიოგა ტანტრა.
18 თავიანი ტანტრა ნაწილობრივ მოდის ადრეული წყაროებიდან, მაგ. რაც ნაპოვნია სარვა-ტათჰაგატა-ტატტვა-სამგრაჰაში, მაგრამ მნიშვნელოვანი სიახლეებით, როგორიცაა ღია სექსუალური სიმბოლიზმისა და პრაქტიკის გამოყენება. შემონახულია სანსკრიტულ გრაგნილებსა და ტიბეტურ-ჩინურ თარგმნებში.
ტანტრა
ტიბეტური ბუდიზმი
Remember Me

Remember Me (ქართ. "გახსოვდე") არის მესამე პირის მოქმედებითი ვიდეო თამაში, რომელშიც მოვლენები 2084 წლის პარიზში ვითარდება. თამაშის მთავარი გმირი გოგონა სახელად ნილინია, რომელიც მოგონებებზე ნადირობს. ნილინი ათლეტურობითა, საბრძოლო ხელოვნების ცოდნით და სპეციალური უნარით - ადამიანების მეხსიერების მოდიფიკაციით გამოირჩევა. ერთხელ მეხსიერებას ნილინსაც უშლიან და ის გადაწყვეტს, რომ ყველაფერი გაიხსენოს და გაარკვიოს, თუ როგორ შეიძლება სამყაროს შეცვლა.
Remember Me Gamescom 2011-ზე დააანონსდა სახელწოდებით ADRIFT, ხოლო Gamescom 2012-ზე კი ის Remember Me-ს სახელით წარადგინეს.
სიუჟეტი
ახალი პარიზი, 2084 წელი. მოგონებები აღარ წარმოადგენენ ადამიანების პირად საკუთრებას, შესაძლებელია მათი გაციფრულება და ყიდვა ან გაყიდვა. სოციალური ქსელების განვითარებასთან ერთად ცნებები "პირადი ცხოვრება" და "პირადი საქმე" წარსულის გადმონაშთებად იქცნენ. ადამიანები კომფორტის სანაცვლოდ, რომელსაც მათ ტექნოლოგიები სთავაზობენ, მოგონებებს ნებაყოფლობით გასცემენ. ამგვარად "მეხსიერების ეკონომიკის" განვითარებამ ყველაზე მოხერხებული და ჭკვიანი ადამიანები უსასრულო ძალაუფლების მქონე პიროვნებებად აქცია.
Remember Me-ს მთავარი გმირი - ნილინი მოგონებებზე მონადირეა, რომელსაც სხვა ადამიანების აზრებში შეჭრა, მათი გატაცება და შეცვლაც კი შეუძლია, თუმცა ნილინს აკავებენ და მას თავად უშლიან მოგონებებს. ნილინი ტერორისტული მოძრაობის დახმარებით, რომლის წევრი თვითონაცაა და ყველაფრის გახსენების მოტივით ციხიდან გარბის. თავისი წარსულის და აწმყოს ძებნისას ნილინი აღმოაჩენს, რომ მასზე ის ადამიანები ნადირობენ, რომლებმაც თანამედროვე საზოგადოებრივი წესრიგი ჩამოაყალიბეს, რომელშიც ყველამ ყველას შესახებ ყველაფერი იცის. ნილინს გადაწყვეტილი აქვს, რომ რადაც არ უნდა დაუჯდეს, თავისი მოგონებები აღიდგინოს.
გაგრძელება
2015 წლის 10 მარტს, სტუდია Dontnod-მა გამოაცხადა, რომ თამაშის გაგრძელებას გამოუშვებდა. Dontnod-ის კრეატიულმა დირექტორმა - ჟან-მაქსიმ მორისმა გამოაცხადა, რომ Remember Me 2-ის სცენარი უკვე მზად არის.
ანტიუტოპიური ვიდეო თამაშები
ერთმოთამაშიანი ვიდეო თამაშები
Xbox 360-ის თამაშები
PlayStation 3-ის თამაშები
Windows-ის თამაშები
მოქმედებითი-სათავგადასავლო თამაშები
სტელსი ვიდეო თამაშები
Unreal Engine-ის თამაშები
2013 წლის ვიდეო თამაშები
Dontnod Entertainment-ის მიერ შექმნილი ვიდეოთამაშები
საფრანგეთში შექმნილი ვიდეო თამაშები
კიბერპანკის ჟანრის თამაშები
კევინ სპეისი

კევინ სპეისი (დ. 26 ივლისი, 1953) — ამერიკელი მსახიობი, რეჟისორი, პროდიუსერი და სცენარისტი. გაზიარდა კალიფორნიაში. მოღვაწეობა დაიწყო თეატრში 1980-იან წლებში. 2003 წლიდან არის ლონდონის თეატრ ოლდ ვიკის სამხატვრო ხელმძღვანელი. 2013 წლიდან ასრულებს ფრენკ ანდერვუდის როლს Netflix-ის პოლიტიკურ დრამატულ სერიალში ბანქოს სახლი. ამ როლისთვის მას მიღებული აქვს ოქროს გლობუსი, როგორც საუკეთესო მსახიობს სატელევიზიო დრამატულ ფილმში.
ფილმოგრაფია
რესურსები ინტერნეტში
ამერიკელი მსახიობები
დაბადებული 1953
ოსკარის მფლობელი კინომსახიობები
დაბადებული 26 ივლისი
გიგაბაიტი

გიგაბაიტი — მრავალი ბაიტისგან შემდგარი კომპონენტი ციფრული ინფორმაციის დასამახსოვრებლად. თავსართი „გიგა“ ნიშნავს 109 ერთეულოვან სისტემაში, ამიტომ 1 გიგაბაიტი უდრის 1 000 000 000 ბაიტს. გიგაბაიტის წარმოსადგენად გამოიყენება სიმბოლო GB ან Gbyte, მაგრამ არ გამოიყენება Gb (პატარა b), რადგან Gb არის სიმბოლო რომელიც გამოხატავს გიგაბიტს.
წარსულშიც გამოიყენებოდა ეს გამონათქვამები კომპიუტერული მეცნიერების ზოგიერთ სფეროში, რომ აღენიშნათ გიბიბაიტი ანუ 1 073 741 824 ბაიტი.
დღეს გიგაბაიტის გამოყენებას კვლავ აგრძელებენ, რომელიც დაფუძნებულია ძველ კონტექსტზე. როდესაც დისკს გადაეცემა შეტყობინება ტევადობასთან დაკავშირებით ეს როგორც წესი ნიშნავს 109 ბაიტს.
ის ასევე დიდი რაოდენობით გამოიყენება სატელეკომუნიკაციო სქემებში, რადგან ტელეკომუნიკაცია და კომპიუტერული ქსელები თითქმის ერთი და იგივე სახით ვითარდება. ფაილური სისტემა და პროგრამული უზრუნველყოფა ხშირად აკეთებს ფაილების ზომების სიას.
რესურსები ინტერნეტში
http://physics.nist.gov/cuu/Units/binary.html
http://www.iec.ch/zone/si/si_bytes.htm
http://www.quinion.com/words/turnsofphrase/tp-kib1.htm
http://www.nist.gov/public_affairs/techbeat/tb9903.htm
ინფორმაციის საზომი ერთეულები
გეორგი ბუშანი

გეორგი ბუშანი
გეორგი მიკოლაის ძე ბუშანი (დ. 31 მაისი, 1994) — უკრაინელი ფეხბურთელი, გამოდის კიევის „დინამოსა“ და უკრაინის ეროვნული საფეხბურთო ნაკრების რიგებში.
საკლუბო კარიერა
გეორგიმ კარიერა ოდესაში დაიწყო, სადაც „ჩორნომორეც ოდესას“ საფეხბურთო სკოლა გაიარა. თოთხმეტი წლის ასაკში გადავიდა კიევში, სადაც დაიწყო თამაში კიევის „დინამოს“ ახალგაზრდულ და სარეზერვო გუნდებში.
ის იყო კიევის „დინამოს“ შემადგენლობის წევრი 2011-12 წლებში. მისი დებიუტი კი გუნდში 2017 წლის 20 აგვისტოს, უკრაინის პრემიერ ლიგის შეხვედრაში, „ოლიმპიისკის“ სტადიონზე „სტალ კამიანსკეს“ წინააღმდეგ შედგა და კიეველთა გამარჯვებით 4–1 დასრულდა. 2017 წლის 2 ნოემბერს შედგა მისი დებიუტი ევროტურნირებზე, კერძოდ უეფა-ს ევროპა ლიგის შეხვედრაში „იანგ ბოიზის“ წინააღმდეგ, რომელიც კიეველთა გამარჯვებით, 1–0 დასრულდა. 2019–20 წლების სეზონიდან ბუშანი გუნდის მთავარ მეკარედ და ძირითადი შემადგენლობის წევრად ჩამოყალიბდა.
საერთაშორისო კარიერა
მისი დებიუტი უკრაინის ეროვნული საფეხბურთო ნაკრების რიგებში 2020 წლის 7 ოქტომბერს, საფრანგეთთან გამართულ ამხანაგურ შეხვედრაში შედგა, სადაც უკრაინა გასვლაზე 1–7 დამარცხდა. სამი დღის შემდეგ ითამაშა ერთა ლიგის შეხვედრაში გერმანიის ეროვნული საფეხბურთო ნაკრების წინააღმდეგ. კიდევ სამი დღის შემდეგ კი, 13 ოქტომბერს პირველად შეინახა კარი მშრალად ნაკრების რიგებში, ესპანეთთან გამართულ საშინაო შეხვედრაში, რომელიც უკრაინამ ანგარიშით 1–0 მოიგო.
რესურსები ინტერნეტში
გეორგი ბუშანის პროფილი კიევის „დინამოს“ საიტზე
სქოლიო
დაბადებული 31 მაისი
დაბადებული 1994
კიევის დინამოს ფეხბურთელები
2020 წლის ევროპის საფეხბურთო ჩემპიონატის ფეხბურთელები
უკრაინელი ფეხბურთელები
ბელვის-დე-ლა-ხარა

ბელვის-დე-ლა-ხარა — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ლა-ხარის კომარკის შემადგენლობაში. ფართობი — 114 კმ². მოსახლეობა — 1535 კაცი (2020 წ.).
იხილეთ აგრეთვე
ტოლედოს მუნიციპალიტეტები
რესურსები ინტერნეტში
ბელვის-დე-ლა-ხარის მუნიციპალიტეტის ოფიციალური საიტი
სქოლიო
ტოლედოს მუნიციპალიტეტები
ოტონ ჟუპანჩიჩი

ოტონ ჟუპანჩიჩი (დ. 23 იანვარი, 1878, სოფ. ვინიცა – გ. 11 ივნისი, 1949, ლუბლიანა) — სლოვენი პოეტი. სლოვენიის ხელოვნებისა და მეცნიერებათა აკადემიის წევრი (1938). ლიტერატურული მოღვაწეობა დაიწყო როგორც „სლოვენიის მოდერნის“ (ახალგაზრდა ლიტერატორთა დაჯგუფება, რომელიც ლიტერატურასა და პოლიტიკაში ჩამორჩენილობის წინააღმდეგ ილაშქრებდა) ერთ-ერთმა წარმომადგენელმა. თავის პოეზიაში ასახა სლოვაკი ხალხის ეროვნული და სოციალური ტრაგედია. ჟუპანჩიჩს ეკუთვნის კრებულები: „თრობის ფიალა“ (1899), „საუბარი საკუთარ თავთან“ (1908), „გველის სურო თოვლქვეშ“ (1945) და სხვა. იყო დრამატურგიც, მთარგმნელიც და პუბლიცისტიც.
ლიტერატურა
სქოლიო
სლოვენები
სლოვენი პოეტები
სლოვენი მთარგმნელები
დაბადებული 1878
გარდაცვლილი 1949
ფრანსისკო დიეს კანსეკო

ფრანსისკო დიეს კანსეკო (დ. 21 მარტი, 1821, არეკიპა, პერუ — გ. 5 მაისი, 1884, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი მცირე პერიოდის განმავლობაში, 1872 წლის 26 ივლისიდან 27 ივლისამდე. იგი ექს-პრეზიდენტის, გენერალ პედრო დიეს კანსეკოს ძმა იყო.
მას შემდეგ, რაც სასჯელაღსრულების პრეზიდენტმა, ხოსე ბალტიმ ლინჩის წესით გაასამართლა პერუს პრეზიდენტი ტომას გუტიერესი, კონსტიტუციის თანახმად, დროებით პრეზიდენტად აირჩიეს კონგრესის იმდროინდელი პრეზიდენტი — ფრანსისკო დიეს კანსეკო, ორი დღის განმავლობაში — 1872 წლის 26 და 27 ივლისს. მისი მემკვიდრე, ანუ პერუს შემდეგი პრეზიდენტი, მარიანო ერენსია სევალიოსი იყო.
იხილეთ აგრეთვე
პერუს პრეზიდენტი
ლიტერატურა
Jorge Basadre: Historia de la República del Perú. 1822 - 1933, Octava Edición, corregida y aumentada. Tomos 5 y 6. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
Alberto Tauro del Pino: Enciclopedia Ilustrada del Perú. Tercera Edición. Tomo 6. D’AC/FER. Lima, PEISA, 2001. ISBN 9972-40-155-3
Rubén Vargas Ugarte: Historia General del Perú. Noveno Tomo. Primera Edición. Editor Carlos Milla Batres. Lima, Perú, 1971.
პერუს პრეზიდენტები
დაბადებული 21 მარტი
დაბადებული 1821
გარდაცვლილი 5 მაისი
გარდაცვლილი 1884
კირენია

კირენია/გირნე — ქალაქი კვიპროსში, მდებარეობს კუნძულის ჩრდილოეთ სანაპიროზე . 1974 წლიდან ექვემდებარება ნახევრად აღიარებული ჩრდილოეთი კვიპროსის რესპუბლიკის კონტროლს.
დასახლების კვალი ქალაქის ტერიტორიაზე ნეოლითის პერიოდში ჩნდება. ქალაქის ლეგენდარულ დამაარსებლად ითვლება არკადიელი ცეფეუსი. ქალაქი კირენია წერილობით ძეგლებში პირველად მოიხსენიება ეგვიპტის ფარაონ რამსეს III-ის ეპოქაში. შემდეგ კირენია მეზობელ ლაპეტოსთან ერთად ხდება მნიშვნელოვანი სავაჭრო ცენტრი.
რესურსები ინტერნეტში
Сайт греческой администрации города
Сайт турецкой администрации города
Общественный сайт города
Туристический гид по городу
სქოლიო
კვიპროსის ქალაქები
Pleurotomella enora

Pleurotomella enora is a species of sea snail, a marine gastropod mollusk in the family Raphitomidae.
Description
The length of the shell attains 9.5 mm, its diameter 4.2 mm.
(Original description) The small shell is yellowish-white. It is decollate with about six whorls beside the (lost) protoconch. The spire is longer than the aperture. The suture is distinct, not appressed, with
a broad anal fasciole in front of it, arcuately sculptured by lunate wrinkles following the lines of growth and in the earlier whorls elevated into sharp wrinkles at regular intervals, which are carried more or less distinctly over the anterior part of the whorls. In front of the somewhat concave fasciole the whorls are rounded and spirally sculptured with numerous close, very fine, sharp, spiral threads which cover the whorl, becoming coarser, less regular, and less crowded toward the siphonal canal. The aperture is short and lunate. The outer lip shows a broad, deep, rounded anal sulcus close to the suture. The lip in front of it is thin, sharp, and strongly arcuately protractive. The body is smooth. The columella is very short, smooth, obliquely truncate. The siphonal canal is very short, deep, recurved, forming a marked siphonal fasciole. The operculum is absent.
Distribution
This marine species occurs off Ecuador.
References
External links
enora
Gastropods described in 1908
აგვისტო 2013

აგვისტო 2013
აგვისტო - 2013 წლის მერვე თვე. დაიწყო ხუთშაბათს და დამთავრდა 31 დღის შემდეგ, შაბათს.
პორტალი:ახალი ამბები
08
ახოს აღება

ახოს აღება, ახოს ატეხვა — მიწათმოქმედების ერთ-ერთი უძველესი და ფართოდ გავრცელებული სისტემა. სახნავ-სათესად იყენებდნენ ტყის გაკაფვისა და ჯირკების გადაწვით გამოთავისუფლებულ ნიადაგებს. მათი გამოფიტვის შემდეგ ითვისებდნენ ახალ ფართობებს (საბას განმარტებით, ახო არის „საყანური გაკაფული“, ეს მნიშვნელობა სიტყვას ქართული ეთნოგრაფიულ სინამდვილეშიც ჰქონდა შემონახული). ძველ მიწათმოქმედი ტყის მოახოებისათვის ძირითადად ცეცხლს იყენებდა. ეს ტრადიცია საქართველოში გვიანობამდე შემორჩა. ახოს ასაღებას არჩევდნენ მზიან ადგილს, ამასთან ამჯობინებდნენ ფოთლოვანი ხეების ნადგომს. გაზაფხულზე ხეებს მიწიდან 15-20 სმ სიმაღლეზე ცულით ან სპეციალური ხის „საყვერით“ ქერქს შემოაჭრიდნენ, რის შედეგად ხე ზეზეურად ხმებოდა. ხე-ტყის ნაწილს შეშად იყენებდნენ, ნაწილს — საშენ მასალად, უვარგისს კი ადგილზევე წვავდნენ. „ახალი ნატეხის“ დასამუშავებლად ხმარობდნენ წერაქვს, ცულწერაქვს, ქაჩს, ორთოხს და სხვას. პირველი ორი-სამი წლის მანძილზე სახვნელ იარაღს არ იყენებდნენ, რადგან ნაკვეთში დარჩენილი ხის ფესფები სახვნელის მუშაობას აბრკოლებდა.
საახოედ ტყის გაკაფვას ხევსურეთში „ტყის დანაყვა“ ეწოდებოდა. საახოო სისტემასთან მჭიდროდ იყო დაკავშირებული ქერის მოყვანა. სხვა დანარჩენი მარცვლეული „ახალ ნატეხ“ ნიადაგში ვერ ხარობდა. ორი-სამი წლის შემდეგ ნაკვეთზე სხვა მარცვლეულსაც თესავდნენ.
ლიტერატურა
სოფლის მეურნეობა
კავაბი

კავაბი — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. კავაბი ეგვიპტის ფარაონის ხეოფსის და დედოფალ მერიტიტეს I-ის შვილი იყო.
რესურსები ინტერნეტში
ეგვიპტის მეოთხე დინასტია
ძველი ეგვიპტის პრინცები
ეგვიპტის მეოთხე დინასტიის პრინცები
ლამაზი არნებია

ლამაზი არნებია — მრავალწლოვანი ბალახოვანი მცენარე ლაშქარასებრთა ოჯახისა. შემოსილია ლეგა მწვანე ფერის, ხშირი რბილი ბეწვით. აქვს 10-40 სმ სიმაღლის, სწორია ან ძირიდანვე დატოტვილი ღერო. მთელი მცენარე გაფარჩხულია, ფესვთანური ფოთლები ხაზური ან ფართოლანცეტაა, ზედა ნაწილი — წაწვეტებული, ხაზური, ღერომხვევი. გვირგვინი ყვითელია, გადანაღუნზე აქვს იისფერი ლაქები. ყვავის და ნაყოფმსხმოიარობს მაის-აგვისტოში. გავრცელებულია კავკასიაში, მცირე აზიასა და ჩრდილო-დასავლეთ ირანში. საქართველოში გვხვდება ყველა რეგიონში. იზრდება სუბალპური და ალპური სარტყლების მდელოებზე, ღორღიან ფერდობებზე.
გალერეა
სქოლიო
ლაშქარასებრნი
ძვ. წ. 237

ძვ. წ. 237
მოვლენები
დაიბადნენ
გარდაიცვალნენ
ფარნავაზ I-ის გარდაცვალების სავარაუდო თარიღი.
Suramula

Suramula
The Suramula is a river in Khashuri Municipality, and a right tributary of the Ptsa, itself a tributary of the Kura. It starts at the left slope of Likhi Range, above sea level, and runs a length of . The basin is . This river is nourished by rain, snow, and groundwater. It is known to flood in the spring and in autumn, but it lacks water in winter.
This river is polluted with substances like nitrite nitrogen. It once was polluted with excessive amounts of iron, although this problem has since been fixed.
See also
List of rivers of South Ossetia
List of rivers of Georgia
References
External links
Rivers of Georgia (country)
ორთა-ხუჯი

ორთა-ხუჯი — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 203 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
ანადირის ყურე

ანადირის ყურე — ბერინგის ზღვის ყურე. მდებარეობს ჩუკოტკის ნახევარკუნძულის ნაპირებთან. ხმელეთში შეჭრილია 250 კმ-ით, სიგანე შესასვლელში დაახლ. 380 კმ, სიღრმე 85 მ-მდე. ანადირის ყურის წვერშია ჯვრის ყურე და ანადირის ლიმანი, რომელიც ონემენის ყურეში გადადის (მასში ჩაედინება მდ. ანადირი). წლის უდიდეს ნაწილში დაფარულია მცურავი ყინულით. მოქცევები ძირითადად ნახევარდღიურია (3 მ-მდე). ყურის ნაპირზეა ქალაქი და პორტი ანადირი.
სქოლიო
რუსეთის ყურეები
წყნარი ოკეანის ყურეები
დინგირი ბანდა ვიჯეტუნგა

დინგირი ბანდა ვიჯეტუნგა - შრი-ლანკელი პოლიტიკოსი, ქვეყნის პრეზიდენტი 1993-1994 წლებში, პრემიერ-მინისტრი 1989-1994 წლებში, და ჩრდილოეთ-დასავლეთის პროვინციის გუბერნატორი 1988-1989 წლებში.
ბიოგრაფია
დაიბადა საშუალო კლასის სინჰალი ბუდისტის ოჯახში. განათლება მიიღო სანტ ენდრიუს კოლეჯში, კანდის მუნიციპალიტეტის ქალაქ გამპოლაში. იგი თავიდანვე ახლო კავშირში იყო პოლიტიკურ წრეებთან. გაერთიანებულ ნაციონალურ პარტიაში გაწევრიანდა 1946 წელს. პარლამენტის რიგებს დაუბრუნდა 1977 წლის საპარლამენტო არჩევნების შედეგად და გახდა ინფორმაციისა და რადიომაუწყებლობის მინისტრი ჯუნიუს ჯაიევარდენეს კაბინეტში. მისი პრემიერობის დროს ეკავა ტელეკომუნიკაციების, გზათა და სოფლის მეურნეობის მინისტების პოსტები. 1993 წლის 1 მაისს, საპირველმაისო აღლუმზე, კოლომბოში "თამილის ვეფხვებმა" მოკლეს ქვეყნის პრეზიდენტი რანასინგჰე პრემადასა და კონსტიტუციის მიხედვით პრეზიდენტის თანამდებობა პრემადასას საპრეზიდენტო ვადის გასვლამდე დაიკიავა ქვეყნის პრემიერ-მინისტრმა ვიჯეტუნგამ.
გარდაცვალება
დინგირი ბანდა ვიჯეტუნგა გარდაიცვალა 2008 წლის 21 სექტემბერს კანდის ჰოსპიტალში, ხანგრძლივი ავადმყოფობის შემდეგ.
რესურსები ინტერნეტში
Dingiri Banda Wijetunga - the journey to greatness by M.B. Dassanayake
Sri Lankan Daily News Editorial on 22nd Sep 2008
A rare politician with exemplary qualities
A president and gentleman
President D.B. Wijetunga - An end of an era
President D. B. Wijetunga The final journey
Website of the Parliament of Sri Lanka
Presidents of Sri Lanka
Rivira Katu Satahana in Sinhala
Biography Sri Lankan Daily News on the 23 of september
შრი-ლანკის პრეზიდენტები
შრი-ლანკელი პოლიტიკოსები
დაბადებული 1916
გარდაცვლილი 2008
შრი-ლანკის პრემიერ-მინისტრები
ჭალის ეკლესია და სამრეკლო

ჭალის ეკლესია და სამრეკლო — კულტურული მემკვიდრეობის ძეგლი საქართველოში. მდებარეობს ოზურგეთის მუნიციპალიტეტის სოფელ ჭალაში. ეკლესია იყო აფეთქებული. რეკონსტრუქცია მოხდა 2022 წელს.
არქიტექტურა
XIX საუკუნეში აგებული ტაძრისგან შემორჩენილი იყო მხოლოდ ცოკოლი, დასავლეთის კედელი და იატაკის ფილები, ასევე სამრეკლო. ჭალის ეკლესია დარბაზული ტიპისაა, აშენებული იყო ნატეხი ქვით, მიქაელ მთავარანგელოზის სახელზე. შენობას ჰქონდა გარეთ გაზიდული ნახევარწრიული აფსიდა. შესასვლელი დასავლეთიდან ჰქონდა. კარი თაღოვანია. ტიმპანზე რელიეფია მოცემული. ამავე კედელზე, შესასვლელის სიმეტრიულად მიდგმულია ბაზალტის კარგად გათლილი კვადრებით ნაგები სამრეკლო. ის სამსართულიანია. თითოეული სართული ოთხ სვეტზე დაყრდნობილი თაღოვანი ფანჩატურია. ყოველი მომდევნო სართული მოცულობებში მცირდება. სამრეკლო ბოლოვდება თუნუქის წაწვეტებული სახურავით მთავრდება. პირველი სართულის სვეტები მასიურ, სწორკუთხა ბაზისებზეა აღმართული. თითოეული სვეტი კაპიტელებით ბოლოვდება, რომლებსაც ეყრდნობა სართულის თაღები. სამრეკლოს სვეტები სხვადასხვა სახის დეკორატიული დეტალებითაა შემკული. სამრეკლოს ნაგებობა საქართველოსთვის იშვიათობას წარმოადგენს, ის ერთ-ერთი გამოხატულებაა საქართველოში უცხო სტილის შემოტანის მცდელობისა. 1828 წლისთვის სამრევლოში 40 კომლი შედიოდა.
რესურსები ინტერნეტში
სქოლიო
ოზურგეთის მუნიციპალიტეტის ტაძრები
კულტურული მემკვიდრეობის ძეგლები გურიის მხარეში